U-I-342/06
Natisni
Opravilna št.:
U-I-342/06
Datum odločitve:
13. 3. 2008
ECLI:
ECLI:SI:USRS:2008:U.I.342.06
Akt:
Odlok Občine Vipava o odvajanju in čiščenju odpadnih in padavinskih voda (Uradni list RS, št. 17/97) in Sklep Občinskega sveta Občine Vipava št. 35205-003/2004 z dne 18. 11. 2004
Izrek:
Pobuda za začetek postopka za oceno ustavnosti in zakonitosti Odloka Občine Vipava o odvajanju in čiščenju odpadnih in padavinskih voda (Uradni list RS, št. 17/97) in Sklepa Občinskega sveta Občine Vipava št. 35205-003/2004 z dne 18. 11. 2004 se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Krajevna skupnost Vipava, Vipava
Datum vloge:
27. 7. 2006
Vrsta odločitve:
sklep
Vrsta rešitve:
zavrženje
Dokument:
US28034
Dokument v PDF obliki:
U-I-342-06.pdf
107 KB
Prenesite datoteko
U-I-342/06-6
13. 3. 2008
SKLEP
Ustavno sodišče je v postopku za preizkus pobude Krajevne skupnosti Vipava, Vipava, na seji 13. marca 2008
sklenilo:
Pobuda za začetek postopka za oceno ustavnosti in zakonitosti Odloka Občine Vipava o odvajanju in čiščenju odpadnih in padavinskih voda (Uradni list RS, št. 17/97) in Sklepa Občinskega sveta Občine Vipava št. 35205-003/2004 z dne 18. 11. 2004 se zavrže.
Obrazložitev
1. Krajevna skupnost Vipava (v nadaljevanju Krajevna skupnost) izpodbija v izreku tega sklepa navedena akta in predlaga, naj Ustavno sodišče presodi njuno ustavnost in zakonitost. Razlogi za pobudo naj bi bili vsebovani v vlogi, s katero je krajevna skupnost zaprosila za pomoč pristojno inšpekcijo.
2. Pobudo za začetek postopka pred Ustavnim sodiščem da lahko, kdor izkaže svoj pravni interes (prvi odstavek 24. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev pobudnikovemu predlogu mora privesti do izboljšanja njegovega pravnega položaja.
3. Krajevna skupnost vlaga pobudo za presojo aktov, ki se ne nanašajo na njen položaj, pač pa na položaj krajanov. Po ustaljeni ustavnosodni presoji ima krajevna skupnost pravni interes za vlaganje pobud le v primerih, če gre za presojo predpisov, ki neposredno posegajo v pravice, pravni interes ali položaj krajevne skupnosti, ne pa tudi za vlaganje pobud za oceno predpisov, ki posegajo v pravice prebivalcev krajevne skupnosti (odločba št. U-I-298/95 z dne 27. 2. 1997, Uradni list RS, št. 15/97 in OdlUS VI, 23). V slednjem primeru morajo pobudo vložiti prizadeti krajani sami.
4. Glede na navedeno pobudnici ni bilo mogoče priznati pravnega interesa, zato je Ustavno sodišče pobudo zavrglo. Zaradi tega se Ustavno sodišče tudi ni posebej opredeljevalo do vprašanja, ali gre pri izpodbijanem sklepu sploh za akt, ki ga je mogoče izpodbijati pred Ustavnim sodiščem.
5. Ustavno sodišče je sprejelo ta sklep na podlagi tretjega odstavka 25. člena ZUstS
v sestavi: predsednik Jože Tratnik ter sodnice in sodniki dr. Janez Čebulj, dr. Zvonko Fišer, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik